KIRJALLINEN KYSYMYS E-1980/99

esittäjä(t): Markus Ferber (PPE-DE) komissiolle

(5. marraskuuta 1999)

Aihe: Puolan tullimaksut EU:sta tuotavalle jogurtille

Puolan perimiä tulleja on vähennetty asteittain osana Eurooppa-sopimusta. Hedelmäjogurttien tullit olivat 35 % vuonna 1995, 30 % vuonna 1996, 25 % vuonna 1997 ja 20 % vuonna 1998. Tällä hetkellä ne ovat 912 %. Huhtikuussa 1999 Puola poisti yli 3,5 % rasvaa sisältävän hedelmäjogurtin 9 %:n etuustullin. Tämän jälkeen voimassa on ollut 35 %:n GATT-tulli.

Elokuun 24. päivänä 1999 Puola ilmoitti soveltavansa suojalauseketta kaikkeen EU:sta Eurooppa-sopimusten mukaisesti tuotavaan jogurttiin. Puolan valtiosihteeri Plewa ilmoitti ensiksi suojalausekkeen käytöstä kahden vuoden ajan, toiseksi EU:n tuontikiintiöiden määrittämisestä (16 000 tonnia vuonna 2000, 17 000 tonnia vuonna 2001) ja kolmanneksi etuustullien soveltamisesta kiintiön mukaiseen tuontiin sekä 29 %:n tullimaksun perimistä kiintiöiden ulkopuolisesta tuonnista.

Nämä toimet rajoittavat markkinoita erittäin voimakkaasti ja estävät vapaan kilpailun EU:n ja Puolan tuottajien välillä.

Yleisesti ottaen talouspoliittiset olosuhteet eivät tuo mitään etua EU:n jogurtintuottajille. Puolan voimakkaasti arvostelema vientituki on 14 % rajalla maksettavasta hinnasta, kun taas tulli on 12 %. Kuitenkin raakamaidon hinta on 3040 % Saksan maidonhinnan alapuolella.

1. Mitä mieltä komissio on tästä?

2. Mihin toimiin Euroopan komission aikoo ryhtyä Euroopan unionissa toimivien yritysten huonomman aseman parantamiseksi?

Günter Verheugenin komission puolesta antama vastaus

(8. joulukuuta 1999)

Puolan hallitus ilmoitti verbaalinootilla komissiolle 24. maaliskuuta 1999 suojalausekkeen käytöönotosta, joka koski yhteisöstä peräisin olevien jogurttien tuontia. Kyseiset jogurtit kuuluvat CN-koodeihin 0403 10 (maustetut tai lisättyä hedelmää, pähkinää tai kaakaota sisältävät jogurtit) ja 0403 10 93 0 (muut, 36 painoprosenttia rasvaa sisältävät jogurtit). Etuustulli yhteisön hyväksi näistä tuotteista oli 9 prosenttia ja se nostettiin 35 prosenttiin.

Puolan hallitus perustelee tämän toimenpiteen käyttöönottoa sillä, että yhteisöstä peräisin olevien maustettujen jogurttien maahantuonti on lisääntynyt valtavasti vuonna 1998. Näiden tuotteiden kokonaistuonti on kasvanut vuoden 1996 552 tonnista 4 601 tonniin vuonna 1997 ja sittemmin 30 900 tonniin vuonna 1998. Vuoden 1999 ensimmäisen neljänneksen aikana yhteisöstä peräisin olevien maustettujen jogurttien tuonti oli 39 000 tonnia (tammikuusta toukokuuhun 1999). Lisäksi yhteisöstä peräisin olevien maustettujen jogurttien tuonti oli vuonna 1998 25 prosenttia Puolan kotimarkkinoista kaikki jogurttilajit mukaan laskettuina. Puola on myös todennut, että samalla kun pöytäkirjan 3 mukainen 9 prosentin tuontitulli on otettu käyttöön vuonna 1999 kyseisiin CN-koodeihin kuuluville jogurteille, yhteisö on lisännyt tukia näille tuoteluokille.

Komissio ilmoitti välittömästi Puolalle, ettei se hyväksy yhteisöjen ja niiden jäsenvaltioiden ja Puolan välisen Eurooppa-sopimuksen 30 artiklan käyttöä suojalausekkeen käyttöönoton perusteena ja ilmoitti asiasta verbaalinootilla 27. toukokuuta 1999 sen jälkeen, kun kyseisestä kannasta oli keskusteltu maatalouden ja kalastuksen alakomiteassa 13. ja 14. huhtikuuta 1999.

Eurooppa-sopimuksen 33 artiklan 2 kohdan 3 alakohdan mukaisesti sopimuspuolet ovat sopineet pitävänsä teknisiä neuvotteluja määritelläkseen aikataulun kyseisen lausekkeen kumoamiseksi heti, kun olosuhteet sen sallivat. Elokuun 24. päivänä 1999 pidetyn kolmannen teknisen neuvottelun jälkeen Puola ilmoitti komissiolle suojatoimiensa mukauttamisesta.

Puola vakuuttaa, että kyseessä ovat kahteen vuoteen rajatut väliaikaiset toimenpiteet ja että yhteisön hyväksi avataan kiintiö, joka perustuu vuosien 19961998 keskimääräiseen vientiin (16 000 tonnia ensimmäisenä ja 17 000 tonnia toisena vuotena), johon pöytäkirjassa 3 määrättyä tullia sovelletaan. Tullin, jonka suuruus on 29 prosenttia, välitön soveltaminen yhteisön vientiin vuonna 1999 ja kiintiön ylittäviin määriin vuonna 2000 ja 2001 on verrattavissa muihin kolmansiin maihin sovellettavaan yli 100 prosentin suosituimmuustulliin (MFN).

Komissio on pannut merkille nämä uudet toimenpiteet, joita sovelletaan 17. päivästä syyskuuta 1999, ja se pidättää itsellään oikeuden pyytää Puolalta kyseisten toimenpiteiden soveltamisen keskeyttämistä Puolan markkinoilla tapahtuvan kehityksen perusteella.